cyanic-selkie/wikianc huggingface dataset:
Մուկ (ուտեստ)
Հվանպհոմուկ
Հվանպհոմուկ (황포묵), նաև նորանմուկ (노랑묵)՝ սիսեռից։ Հվանպհոմուը դեղին է, քանի որ նրա վրա ավելացվում են գարդենի պտուղները ։ Մուկի այս տեսակը կապված է Չոլլա խոհանոցի հետ, այն հայտնի նախուտեստ է Նամվոնում և Չոնջույում, այնտեղ նրան ավելացվում են չոնջուական պիբիմպապ ։
Մեմիլմուկ
Մեմիլմուկ (메밀묵), մուկ հնդկացորենի օսլայից։ Այն բաց շականակագույն է և ընդհանուր առմամբ օգտագործվում է մեմիլմուկ մուչխիմում (메밀묵무침), պանչհանա։ Մեմիլմուկի կտորները մատուցվում են կիմչհիյով, համեմվում է քունջութի սերմերով և սոյայի սոուսով։
Մեմիլմուկը հայտնի էր XX-րդ դարում, այն  վաճառել են Հարավային Կորեայի փողոցներում, մատուցել ռեստորաններում:Սոջու օգտագործելու դեպքում մեմիլմուկը  մատուցվում են որպես անջու (հանգըլ։ 안주, հանչա։ 按酒): Ենթադրվում է որ տոկեբին չի կարող դիմակայել մեմիլմուկին։
Նոկտումուկ
Նոկտումուկ («ժելե սիսեռից», : «ժելե կանաչ սիսեռից»), սիսեռի օսլայից մուկ։ Նաև հանդիպում է չհոնպհոմուկ (청포묵, 淸泡묵) անվամբ։ Գունավոր գարդենային նոկտումուկը անվանվում է հվանպհոմուկ, «դեղին փրփուրով ժելե» ։
Նոկտումուկը մատուցում են սառը, սովորաբար ինչպես պանչհանը ( 녹두묵무침),սառեցված սոյայի սոուսով կամ քացախով։ Այս ուտեստը մատուցվում է տոներին և հարսանիքներին։ Նոկտումուկը հանդիսանում է նաև Հարավային Կորեայի խոհանոցի բաղադրիչը։ Նրա պատրաստման համար տապակում են տավարի միս և բանջարեղեն, իսկ հետո մատոցում են սոյայի սոուսով, քացախով, շաքարով, քունջութի սերմերով, աղով և քունջութի ձեթով ։
Արտաքին հղումներ
Կատեգորիա:Կորեական ժելե
Ժամանակակից արվեստի թանգարան (Կրակով)
Ժամանակակից արվեստի թանգարան (Կրակով) (Muzeum Sztuki Współczesnej), թանգարան Կրակովում, Լեհաստան։ Թանգարանը գտնվում է Լիպովի փողոց, 4 հասցեում, Շինդլերի գործարանի նախկին արտադրական շինություններից մեկում : Թանգարանի առաջին տնօրենն էր արվեստաբան Մարիա Աննա Պոտոցկայան։
Պատմություն
Ժամանակակից արվեստի թանգարան ստեղծելու միտքը լայնորեն քննարկվում էր կրակովյան արվեստագետների շրջանում սկսած 21-րդ դարի սկզբից։ 2005 թվականին Կրակովի քաղաքային խորհուրդը ձեռք բերեց Կրակովի էլեկտրական արտադրության "Unitra-Telpod" գործարանը, որը Երկրորդ Համաշխարհային պատերազմի ժամանակ կոչվում էր «Emailwarenfabrik (DEF)» և հայտնի էր որպես «Շինդլերի գործարան»։ 2005 թվականին Կրակովի քաղաքապետ Յացեկ Մայխրովսկին դիմում ներկայացրեց Լեհաստանի Մշակույթի նախարարությանը` թանգարան ստեղծելու համար ֆինանսավորում խնդրելով։ 2007 թվականին գործարանի տարածքը բաժանվեց երկու մասի, որոնցից մեկը տրամադրվեց կրակովյան պատմական թանգարանին. վերջինս այնտեղ կազմակերպել էր «Կրակովը 1939-1945 թվականների շրջափակման ժամանակ» մշտական ցուցադրությունը, իսկ մյուս մասը փոխանցվեց ապագա Ժամանակակից արվեստի թանգարանին։ 2007 թվականին անցկացվեց մրցույթ, որի ժամանակ ընտրվեց թանգարանի կառուցման նախագիծը։
Թանգարանի շենք
Թանգարանի շենքի շինարարական աշխատանքներն սկսվել են 2009 թվականի դեկտեմբերին և ավարտվել են 2010 թվականի նոյեմբերին։ Ժամանակակից արվեստի թանգարանի բացման արարողությունը տեղի է ունեցել 2011 թվականի մայիսի 19-ին։ Այդ օրը թանգարանում ցուցադրվել են «Պատմությունն արվեստում», «MOCAK (Museum of Contemporary Art in Kraków)-ի ցուցադրություն», «Մաուրիցիա Գոմուլիցկու ստեղծագործությունները», «Մադելայն Սանտեի լուսանկարները», «Մեչիսլավ Պորեմբսկու գրադարանը» ցուցադրությունները, որոնք դարձել են թանգարանի մշտական ցուցադրություններից։
Գործունեություն
Թանգարանը ցուցադրում է մշտական և ժամանակավոր ցուցադրություններ, որոնք հիմնական շեշտադրություն ունեն վերջին 20 տարիների ժամանակակից արվեստի աշխատանքների վրա։ Հիմնականում մեծ ուշադրություն է դարձվում հետպատերազմյան ավանգարդին ու կոնցեպտուալ արվեստին։ Նախագծերն ուղեկցվում են կրթական ծրագրերով, գիտական հետազոտություններով և տպագրված հրատարակություններով։ Ցուցահանդեսները ցուցադրվում են առաջին և երկրորդ հարկերում։ Առաջին հարկում գտնվում են հիմնական ցուցադրությունները, երկրորդ հարկը նախատեսված է ժամանակավոր ցուցադրությունների համար։ Թանգարանում է գտնվում արվեստաբանական գրադարան, գրախանութ, ռեստավրացիայի արվեստանոց և այցելուների համար նախատեսված տարբեր վայրեր։
Ծանոթագրություններ
Կատեգորիա:Լեհաստանի թանգարաններ Կատեգորիա:Կրակովի թանգարաններ Կատեգորիա:Ժամանակակից արվեստի թանգարաններ
Նավակում (կտավ)
Նավակում (կտավ)  (En bateau,Boating), ֆրանսիացի նկարիչ Էդուարդ Մանեի կտավը՝ նկարված 1874 թվականին։ Այժմ այն պահվում է Նյու Յորքի Մետրոպոլիտեն թանգարանում ։
Պատմություն
«Նավակում» կտավը ստեղծվել է 1874 թվականի ամռանը, որը Մանեն անցկացրել է Փարիզի հյուսիս-արևմուտքում գտնվող Ժենվիլյե արվարձանում՝ Արժանտյոյից ոչ հեռու, որտեղ էլ ապրում էր Կլոդ Մոնեն իր ընտանիքով ։
Նկարը ցուցադրվել է 1879 թվականին Փարիզի սալոնում, որտեղ 1500 ֆրանկով այն ձեռք է բերել հավաքորդ Վիկտոր Անտուան Դեֆոսեն (Victor Antoine Desfossés)։ 1895 թվականի մայիսին կտավը Դեֆոսենից 25,000 ֆրանկով գնել է Պոլ Դյուրան-Ռյուելը (Paul Durand-Ruel) և նույն թվականի սեպտեմբերին էլ 55,000 ֆրանկով վաճառել Նյու Յորքի ձեռնարկատեր և հավաքորդ Հենրի Օսբորն Հեվեմայերին (Henry Osborne Havemeyer)։ Վերջինիս մահից հետո՝ 1907 թվականին, նկարը մնաց նրա կնոջը, նրա մահից հետո էլ՝ 1929 թվականին, կտակի համաձայն, փոխանցվեց Մետրոպոլիտեն թանգարանին ։
Նկարագրություն
Կտավում պատկերված են տղամարդ և երիտասարդ կին՝ նստած առագաստանավում։ Տղամարդը նստած է նավեզրի մոտ՝ ղեկի առաջ, և ձախ ձեռքով կառավարում է այն։ Կինը կիսահենված է նավակի եզրին։ Նկարը այնպես է մտածված, որ կերպարները առավելագույնս մոտեցված են հանդիսատեսին՝ շնորհիվ այն բանի, որ նավակի առաջամասը նկարում պատկերված չէ. երևում են միայն հետնամասը և առագաստի մի փոքր հատված։ Այդպիսով՝ հանդիսատեսի մոտ այնպիսի տպավորություն է առաջանում, որ ինքը գտնվում է նավակում ։
Մանեի ստեղծագործությունն ուսումնասիրողները կարծում են, որ տամարդու բնորդը նկարչի կնոջ եղբայրն է՝ Ռոդոլֆ Լեենհոֆը (Rodolphe Leenhoff) : Թե ով է պատկերված կնոջ համար բնորդ եղել, պարզ չէ, չնայած կան ենթադրություններ, որ նա նկարչի առաջին կինն է՝ Քամիլա Դոնսյեն (Camille Doncieux) :
Արձագանքներ
Նկարչուհի Մերի Կեսսետը, ով խորհուրդ է տվել հավաքորդ Հեվեմայերին գնել այս նկարը, այն անվանել է գեղանկարչության վերջին խոսք (the last word in painting) :
Արտաքին հղումներ
Կատեգորիա:Էդուարդ Մանեի նկարներ Կատեգորիա:Նկարներ այբբենական կարգով Կատեգորիա:1874 նկարներ Կատեգորիա:Մետրոպոլիտեն թանգարանի նկարներ
Յանիս Լուսիս
Ընտանիք
Յանիս Լուսիսի կինը՝ Էլվիրա Օզոլինյան (ծնվել է 1939 թվականին), 1960 թվականին դարձել է օլիմպիական չեմպիոն նիզակի նետում մարզաձևում։ Նրանց որդին՝ Վոլդեմար Լուսիսը (ծնվել է 1974 թվականին) նույնպես դարձել է նիզականետորդ և մասնակցել է 2000 և 2004 թվականների Օլիմպիական խաղերին, սակայն հաջողության չի հասել։
Արտաքին հղումներ
Կատեգորիա:Լատիշ մարզիկներ Կատեգորիա:Լատվիացի օլիմպիական չեմպիոններ Կատեգորիա:ԽՍՀՄ սպորտի վաստակավոր վարպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ օլիմպիական չեմպիոններ
Տոյոտա (քաղաք)
Տոյոտա կամ Տայոտա (豊田市)  կենտրոնական քաղաք Ճապոնիայում՝ Այչի պրեֆեկտուրայում ։
Աշխարհագրական դիրք
Տոյոտա քաղաքը տեղակայված է Հոնսյու կղզում, Նագոյայից արևելք և Օկաձակիի հյուսիսից՝ գետի ափին ։
Հարևան պրեֆեկտուրաներ՝ Գիֆու և Նագանո, ինչպես նաև Այչիի պրեֆեկտուրայի քաղաքները. Օկաձակի, Կարիյա, Անձյո, Սետո, Նիսսին, Սինսիրո։
Պատմություն
Տոյոտան ի սկզբանե կոչվում էր Կորոմո ։ Քաղաքն իր ներկայիս անունը ստացել է 1959 թվականի հունվարի 1-ին։ Քաղաքի տարածքը 918.47 կմ² է, բնակչությունը՝ 419 968 մարդ (2014 թվականի հունիսի 1) , բնակչության խտությունը՝ 457.25 մարդ/կմ ։
Արդյունաբերություն և առևտուր
Քաղաքի տնտեսությունը որոշվում է բացառապես ավտոմոբիլային արդյունաբերության շնորհիվ, ինչպես Գերմանիայում գտնվող Վոլֆսբուրգը, ԱՄՆ-ում՝ Դետրոյթը և Ռուսաստանում՝ Տոլյատին ։ Այստեղ տեղակայված է կենտրոնական գրասենյակը և Տոյոտայի («Toyota Motor Corporation») 12 գործարաններից 7-ը ։
Տոյոտա քաղաքի խորհրդանշ ծաղիկն արևածաղիկն է։
Քույր քաղաքներ
Քույր քաղաքների ցանկ՝
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ
Գերմանական մշակույթ
Գերմանական արվեստ, Գերմանիայի արվեստի ակունքները սկիզբ են առնում հնադարից, երբ գերմանական ցեղախմբերը եկան Հռոմեական կայսրություն ։
Վաղ Միջնադար
Վաղ միջնադարի ժամանակաշրջանում Գերմանիայի ներկայիս տարածքում ստեղծվել են շվաբների (ալեմանով), ֆրանկների, բավարների, թյուրինգների, սաքսերի, ցեղային տարբեր միավորումներ։ Բնակելի այդ տարածքները հետագայում կոչվել են Շվաբիա, Բավարիա, Թյուրինգ։ Այդ անվանումները պահպանվել են նաև ֆեոդալական իշխանություններից հետո և ներկայիս Գերմանիայի վարչական բաժանման մեջ։ Ֆրանկների ռազմական ճնշման տակ հողերը միավորվել են Կարոլինգների միասնական պետության մեջ, որը փլուզվել է 843 թվականին։ Գիտնականները միայն այդ թվականից են հաշվում բուն գերմանական արվեստը՝ Արևելյան Ֆրանկյան թագավորության սահմաններում։ Կարոլինգյան դարաշրջանում (687-911 թվականներ) ձևավորվել են ֆեոդալական հարաբերություններ, սկսել են դավանել քրիստոնեություն, իսկ տեղական մշակույթը կրել է բյուզանդական մշակույթի խիստ ազդեցությունը։ 962 թվականից Արևելյան Ֆրանկյան թագավորությունը ստացել է Գերմանական կայսրություն անվանումը, իսկ ավելի ուշ ստացել է Սրբազան Հռոմեական կայսրություն անվանումը։
Ռոմանական դարաշրջան
Գերմանական տարածքներում արվեստի գերիշխող դիրքում են եղել ճարտարապետությունն ու արհեստները, դրանց հետ կապված զարգացել են նաև փայտագործությունը, գերմանական գորգագործությունը, ոսկերչությունը։ Գերմանիայում ռոմանական դարաշրջանը թվագրվում է 10-12-րդ դարերով։ Տեղական պահպանողական ավանդույթները ռոմանական ձևերում ավելի երկար են պահպանվել, քան Գերմանական տարածքների հարևան երկրներում։ Հետևաբար, ի տարբերություն Ֆրանսիայի, Գերմանիայում պահպանվել են ռոմանական արվեստի մաքուր նմուշներ։
Գերմանական գոթիկա
Գերմանական գոթիկան ենթարկվում էր ֆրանսիական գոթիկայի ազդեցությանը, բայց դրսևորում էր տարածաշրջանային առանձնահատկություններ։ Կիսակառույց ռոմանական շինությունները կառուցում էին նոր ոճով կամ դրանց ավելացնում էին միայն գոթական դետալներն ու տարրերը՝ չփոխելով կառույցների կոնստրուկտիվ բազան։ Առաջանում են ռոմանո-գոթական անցումային ոճի մի շարք կառույցներ, որոնք զուրկ չեն արտահայտչականությունից, մոնումենտալությունից և բավականին տարբերվում էին Ֆրանսիայի գոթական կառույցներից։ Այս շրջանի նշանակալից կառույցներից են.
Շարային կառուցապատում
Միջնադարյան քաղաքային կառուցապատումը ձևավորվել է Հին հռոմեական ռազմական բնակավայրերում։ Քաղաքների հատակագիծը քաոսային է, անկանոն, վառ արտահայտված կենտրոնով՝ շուկայի հրապարակ, վանք, ամրոց։ Շարային ճարտարապետությունը օգտագործում էր էժան նյութեր (փայտ, ծղոտ)։ Փայտե կոնստրուկցիաները արտակարգ տարածում են ստացել և մինչ օրերս պահպանել են իրենց դիրքերը։
Մաթիաս Գրունեվալդ
19-րդ դարում գերմանական եկեղեցիներում հայնտաբերել են կրոնական բովանանդակությամբ և արտակարգ գեղարվեստական արժեքով կրոնական կոմպոզիցիաներ։ Ստեղծագործությունները չեն պատկանել Դյուրերին՝ հարգված և բազմիցս ուսումնասիրված վարպետին։ Հայտնաբերված ստեղծագործությունների համեմատ նույնիսկ շնորհալի Դյուրերի նկարները պակաս համարձակ են ընկալվել՝ իրենց կոլորիտով և խելահեղ զգացմունքային դաշտով։ Յոահիմ Զանդրարտի կենսագրության մեջ, որը նկարչի ժամանակակիցը չէր, վարպետ Մաթիաս Գրունեվալդի մասին ոչ ճշգրիտ վկայություններ հայտնաբերվեցին։ Հետազոտողների աշխատանքը մի քանի տասնամյակում քիչ բան է պարզաբանել, բայց հաջողվել է գտնել նկարչի արտակարգ գեղեցիկ գործերը։ Նա գերմանացիների մեջ միակ վարպետն էր, ով չէր զբաղվում փորագրությամբ։
Գերմանական Վերածննդի փորագրություն
Գերմանական Վերածննդի արվեստում մեծ զարգացում է ստանում փորագրությունը։ 15-16-րդ դարերում գերմանական ճարտարապետությունը զգալիորեն զիջում էր իտալական ճարտարապետական նմուշներին և ուներ գավառական, երկրորդային բնույթ։ Նա կարծես ուժ էր կուտակում բարոկկո դարաշրջանի համար, որը ծաղկում էր գերմանական իշխանություններում։ Գերմանական փորագրությունը կրում էր ժողովրդական բնույթ և ուներ հետևյալ առանձնահատկությունները.
18-րդ դար
18-րդ դարիասկզբի նկարիչների շարքում հատուկ տեղ է զբաղեցրել քանդակագործ Յոզեֆ Սթամելը (1695-1765)՝ մանյերիզմի վերջին խոշոր ներկայացուցիչը։
Գերմանական 18-րդ դարի արվեստում պատվավոր տեղ է զբաղեցնում գերմանական երաժշտությունը.
Գերմանական 18-րդ դարի արվեստում պատվավոր տեղ է գրավում նաև ճարտարապետությունը.
Բարոկկո
Բարոկկո ոճը Գերմանիայում ի հայտ է եկել իշխանական դասի կողմից։ Գերմանական բարոկկոն կենտրոնացված էր պալատական միջավայրում։ Ոճը իշխում էր ճարտարապետության և քանդակագործության մեջ։ Ծավալվել է իշխանական բնակավայրերի շինարարությունը նոր ձևերով, որոնց մի մասն օգտագործել է ֆրանսիական տարբերակը որպես նմուշ։ Գերմանիայի բարոկկոյի լավագույն շարքերից են. Բավականին էժան շինանյութերի օգնությամբ փորձել են բարեկեցության և շքեղության տպավորություն ստեղծել։ Սակայն նրանք նաև դիմում են հազվագյուտ և անսովոր նյութերի։ Սաքսոնիայում սկսվում է արևմտաեվրոպական ճենապակու պատմությունը, երբ վարպետներին և գիտնականներին հաջողվել է ստեղծել Չինաստանի ճենապակու անալոգը։ Այս ամենը հող նախապատրաստեց գերմանական ռոկոկոյի զարգացման համար, որի լավագույն նմուշներից են Ցվինգերի տաղավարները Սաքսոնիայում և Սան Սուսի պալատը Պրուսիայում։
Ճենապակին Գերմանիայում
Եվրոպայում չինական ճենապակու գաղտնիքը ստացել են ոչ թե փոխառությամբ, այլ սեփական հայտնագործությամբ։ Դրանով զբաղվեցին Սաքսոնիայում և Դրեզդեն քաղաքում։ Կազմակերպվեց հատուկ լաբորատորիա, որտեղ տաղանդավոր արկածախնդրին և դրամանենգ Բեթգերի համար համապատասխան աշխատանքի պայմաններ ստեղծվեցին։ Բեթգերի փորձարկումներից յուրաքանչյուրը արձանագրություններում ֆիքսվել է։ 1709 թվականի հունվարի գրառումների մեջ նշվում է առաջին հաջող փորձարկումը և խառնուրդի բաղադրատոմսը։ Նույն թվականի մարտին գրառում է կատարվել այն մասին, որ ստացել են որակյալ, սպիտակ ճենապակի՝ բարակ փայլով և որմնանկարների համար անհրաժեշտ բոլոր հատկություններով։
19-րդ դար
Գերմանիայի հոգևոր կյանքում առաջին հորիզոնականներում է հայտնվում քաղաքականությունը, այլ ոչ թե արվեստը։ 19-րդ դարասկզբին գերմանական իշխանությունները հայտնվեցին Նապոլեոնյան պատերազմների ասպարեզում։ Պրուսիայի ռազմական պարտությունյամբ կառավարությանը դրդեց բուրժուական բարեփոխումներ իրականացնելուն։ Գերմանական իշխանության զարգացման գործում կարևոր տեղ են զբաղեցրել գիտնականներն ու գիտությունը, իսկ 1840-ականներից սկսվել է արդյունաբերական հեղաշրջումը։ 19-րդ դարում գերմանական «երկաթ և արյուն» իշխանությունները միավորվեցին միասնական պետության մեջ՝ ռազմական Պրուսիայի ղեկավարությամբ։ Գերմանիան կապիտալիստական պետություն է դառնում։ Այն դառնում է հսկայական թանգարանների երկիր, որոնք խորհրդանշում են գերմանական ազգի մեծությունը։
Անսովոր էին Մորիս Դանիելի աշխատանքները, ով իր ստեղծագործության թեման ընտրում էր հրեական կյանքից.
Աղբյուրներ
Կատեգորիա:Գերմանիա Կատեգորիա:Բարոկկո Կատեգորիա:Վերածննդի արվեստ
Ագուխացերատոպս
Ագուխացերատոպս (Agujaceratops), պատկանում են թռչող դինոզավրերի դասին, որոնք ապրում էին Վերին Կավճե դարաշրջանում, ժամանակակից ԱՄՆ-ի տարածքում ։ Քարացուկները գտնվել են Տեխաս նահանգում Բրուստերի շրջակայքում, Ագուչայի ֆորմացիայի մեջ (Aguja Formation)։ 2006 թվականին այն առանձնացվել է հնէաբաններ Լուկասի, Սալլիվանի և Հանթի կողմից ։ Տիպային տեսակն է՝ Agujaceratops mariscalensis ։
Ի սկզբանե նկարագրվել է Լեխմանի կողմից 1989 թվականին, որպես P.37.3.086 UTEP Chasmosaurus mariscalensis ։ Սակայն ավելի ուշ՝ 2006 թվականին Լուկասի և կոլեգաների կողմից կատարված գենետիկ հետազոտությունների արդյունքում  վերանվանվել է  Agujaceratops mariscalensis ։
2016 թվականին Լեխմանը, Վիկը և Բարնեսը նկարագրել են Agujaceratops mavericus  երկրորդ տեսակը ։
Արտաքին հղումներ
Կատեգորիա:Դինոզավրեր
Եմենի Օլիմպիական կոմիտե
Արտաքին հղումներ
Կատեգորիա:Ազգային օլիմպիական կոմիտեներ Կատեգորիա:Սպորտը Եմենում
Մեժլում Սումբատյան
Մեժլում Ալբերտի Սումբատյան, ֆիզիկամաթեմատիկական գիտությունների հայազգի դոկտոր, պրոֆեսոր, ՀՀ ԳԱԱ արտասահմանյան անդամ,  Ռուսաստանի տեսական և կիրառական մեխանիկայի ազգային կոմիտեի անդամ, Ռուսաստանի և Ամերիկայի ակուստիկ միությունների իսկական անդամ ։
Կենսագրություն
Մեժլում Սումբատյանը ծնվել է 1954 թվականին Ալբերտ և Ռաիսա Սումբատյանի ընտանիքում։ Հայրն աշխատել է Լուգանսկի Ռուդի անվան հաստոցաշինական գործարանում որպես բաժնի պետ։ Մայրը մասնակցել է Հայրենական մեծ պատերազմին, եղել է զենիթային հրանոթի կանանց ջոկատի հրամանատար։ Պատերազմի ավարտից հետո աշխատել է ուսուցչուհի, դասավանդել է քիմիա։ Մեժլումը 1971 թվականին ավարտել է Ռոստովի 5-րդ մաթեմատիկական թեքումով դպրոցը և ընդունվել Ռոստովի պետական համալսարանի մաթեմատիկայի և մեխանիկայի ֆակուլտետը։ Ուսանողական տարիներին աչքի է ընկել համալսարանական օլիմպիադաներում։ 1976 թվականին գերազանց  ավարտել է համալսարանը և մեկ տարի որպես ասիստենտ աշխատել համալսարանի հիդրոմեխանիկայի ամբիոնում։ 1977 թվականին նա ընդունվել է ԽՍՀՄ ԳԱ Մոսկվայի մեխանիկայի պրոբլեմների ինստիտուտի ասպիրանտուրայի առկա բաժին՝ դեֆորմացվող պինդ մարմնի մեխանիկա մասնագիտությամբ։ Այստեղ նրա  ղեկավարն էր ՀԽՍՀ գիտության վաստակավոր գործիչ Նագուշ Հարությունյանը։ Ասպիրանտուրայում ուսանելու տարիներին Սումբատյանը մասնակցել է  ինստիտուտի ֆուտբոլի, շախմատի և թեթև աթլետիկայի հավաքականների խաղերին։
1980 թվականի դեկտեմբերին ԽՍՀՄ ԳԱ Մոսկվայի մեխանիկայի պրոբլեմների ինստիտուտի մասնագիտական խորհրդում նա պաշտպանել է «Առաձգամածուցիկության ոչ դասական կոնտակտային որոշ խնդիրներ» թեմայով թեկնածուական ատենախոսություն։ Մեժլումը իր ապագա կնոջ՝  Աննա Թաթոսյանի հետ հանդիպել է 1981 թվականին,  Դոնի Ռոստովում։ Այստեղ նա  աշխատանքի է անցել Ռոստովի պետական շինարարական համալսարանի տեսական մեխանիկայի ամբիոնում։
1985-2000 թվականներին աշխատել է Ռոստովի պետական համալսարանի մեխանիկայի և կիրառական մաթեմատիկայի գիտահետազոտական ինստիտուտում, նախ  ավագ գիտաշխատող, այնուհետև՝ ուլտրաձայնային լաբորատորիայի ղեկավար։ 2011 թվականից Սումբատյանը զբաղեցնում է Հարավային դաշնային համալսարանի մեխանիկամաթեմատիկական ֆակուլտետի տեսական և համակարգչային հիդրոաէրոդինամիկայի ամբիոնի վարիչի պաշտոնը։ 1993 թվականի նոյեմբերից  որպես հրավիրյալ պրոֆեսոր պարբերաբար հրավիրվել է արտասահմանյան մի շարք հեղինակավոր համալսարաններ։ Նա հեղինակ է մոտ 250 գիտական հոդվածների, որոնք հրատարակել է տարբեր ամսագրերում։
Արտաքին հղումներ
Կատեգորիա:Ֆիզիկամաթեմատիկական գիտությունների դոկտորներ Կատեգորիա:ՀՀ ԳԱԱ արտասահմանյան անդամներ Կատեգորիա:Ռոստովի պետական համալսարանի շրջանավարտներ Կատեգորիա:Հայ գիտնականներ
Ռեյչել Ֆոսթեր Էյվերի
Ռեյչել Ֆոսթեր Էյվերի (Rachel Gordon Foster Avery, ), ամերիկացի հասարակական գործիչ, Կանանց ընտրական իրավունքի շարժման մասնակից։
Կենսագրություն
Ռեյչելը կրթություն է ստացել մասնավոր դպրոցում։ 1868 թվականին աղջիկը վերապրել է հոր մահը, իսկ 1871 թվականին մոր և քրոջ՝ Ջուլիայի հետ տեղափոխվել է Ֆիլադելֆիա, որտեղ նրանք անդամակցել են քաղաքացիների ընտրական իրավունքների միությանը («Citizens' Suffrage Association»)։ 17 տարեկանում սկսել է հոդվածներ գրել տարբեր թերթերի համար, ընտանիքով ճամփորդել են Եվրոպայում, Ցյուրիխի համալսարանում ուսումնասիրել է քաղաքատնտեսություն։ 1879 թվականի ձմռանը Ֆոսթերն այցելել է կանանց ընտրական իրավունքի ազգային միավորման համագումար և արդեն հաջորդ տարի սկսել է այնտեղ աշխատել նամակագրության քարտուղար։ 1882 թվականին եղել է Նեբրասկայի սուֆրաժիստական արշավի ղեկավարը։
Ռեյչելը Վայոմինգի (այն ժամանակ տարածքի կարգավիճակ ունեցող) նահանգապետ Ջոն Հոյտին համոզել է տրամադրել նրա դասախոսության սղագրությունը՝ «Վայոմինգում կանանց քվեարկության 13-ամյա փորձի լավ արդյունքը» (The Good Results of Thirteen Years Experience of Women's Voting in Wyoming Territory)։ Դրանից հետո նա իր հաշվին 20 000 թռուցիկներ է տպագրել այդ դասախոսությամբ, որոնք տարածել է Փենսիլվանիայում։
Ռեյչելը ընկերություն էր անում և սերտորեն համագործակցում էր ակտիվիստ Սյուզան Էնթոնիի հետ, որին քնքշորեն անվանում էր «Սյուզան մորաքույր»։ Տարեց հասակում Էնթոնիի ֆինանսական անվտանգությունն ապահովելու համար Ֆոսթերը նրան նվիրաբերել է իր փողերը, ինչպես նաև դրամահավաք է անցկացրել այլ սուֆրաժիստուհիների շրջանում։ 1883 թվականին նրանք միասին ուղևորվել են Եվրոպայի երկրներ՝ այցելելով Ֆրանսիա, Իտալիա, Շվեյցարիա և Գերմանիա։
Ֆոսթերն օգնել է ստեղծել կանանց միջազգային խորհուրդ (1888) և 1889-1893 թվականներին ծառայել է որպես քարտուղար ։ 1888 թվականի նոյեմբերի 8-ին Ֆոսթերն ամուսնացել է Սայրուս Էյվերի հետ։ Նրանց ամուսնությունն անցկացրել են հոգևորականներ Չարլզ Էյմսը և Աննա Հովարդ Շոուն ։ Հետագայում զույգը երկու աղջիկ է ունեցել՝ Ռոզա և Ջուլիա։
Մահացել է 1919 թվականի հոկտեմբերի 26-ին։
Արտաքին հղումներ
Կատեգորիա:Ամերիկացի կին լրագրողներ Կատեգորիա:Գիտական գրողներ Կատեգորիա:Ամերիկացի հասարակական գործիչներ Կատեգորիա:Ամերիկացի ֆեմինիստներ Կատեգորիա:Կանանց իրավունքների իրավապաշտպաններ Կատեգորիա:Ամերիկացի սուֆրաժիստներ
Հայրենադարձություն
Հայրենադարձություն, տարագիրների վերադարձը հայրենիք՝ նրանց քաղաքացիության վերականգնումով։
Հայրենադարձություն է նաև ռազմագերիների և ռազմական գործողությունների հետևանքով իր երկրից հեռացած քաղաքացիական բնակչության վերադարձը հայրենիք։ Համաձայն Ժնևի 1949 թվականի կոնվենցիայի, ռազմական գործողությունների դադարեցումից հետո պատերազմող պետությունները պարտավոր են կատարել ռազմագերիների անվերապահ Հայրենադարձություն, բացառությամբ նրանց, ովքեր ենթակա չեն Հայրենադարձության (օրինակ՝ ծանր հիվանդները, քրեական հանցագործություն կատարած անձինք և այլն)։
Խորհրդային տարիներին տարագիրների հայրենադարձություն նախատեսված է եղել ԽՍՀՄ Գերագույն սովետի Նախագահության 1946 թվականի հոկտեմբերի 19-ի հրամանագրով, որի համաձայն արտասահմանից Խորհրդային Հայաստան վերադարձող հայերը ճանաչվում էին ԽՍՀՄ քաղաքացիներ։
Կատեգորիա:Բնակչության գաղթ Կատեգորիա:Պատերազմի հետևանք Կատեգորիա:Երկրորդ համաշխարհային պատերազմի քաղաքականություն
Ղազախստանի Օլիմպիական կոմիտե
Ղազախստանի Օլիմպիական կոմիտե, Ղազախստանի ազգային օլիմպիական կոմիտե։ Հիմնադրվել է 1990 թվականին։ Դարձել է ՄՕԿ-ի անդամ 1993 թվականին ։ Գրասենյակը գտնվում է Ալմատիում։ Հանդիսանում է ՄՕԿ-ի, Ասիայի Օլիմպիական կոմիտեի և մի շարք այլ սպորտային կազմակերպությունների անդամ։
Արտաքին հղումներ
Կատեգորիա:Ազգային օլիմպիական կոմիտեներ
Կուրտ Հյուգո Շնայդեր
Կուրտ Հյուգո Շնայդեր, օգտագործում է նաև KHS հապավումը, հոլովակների ամերիկացի խմբագիր, պրոդյուսեր, երաժիշտ, երգիչ և երգերի հեղինակ, որի հիմնական գործնեությունն արտահայտվում YouTube-ում երաժշտական տեսահոլովակներ ավելացնելով։ Նա ստեղծում է տեսահոլովակներ YouTube-ում տարբեր երաժիշտների, այդ թվում է Սեմ Ցույի օգնությամբ, ստեղծում մեդլի երաժշտական հոլովակներ, որոնցում Սեմ Ցույը երգում է որպես մեկ մարդուց կազմված երգչախումբ  ։
Նախապատմություն
Շնայդերը ծնվել է Մերիլենդ նահանգի Բալթիմոր քաղաքում վիզուալ նկարիչ Լաուրա Ս․ Աութի և մաթեմատիկոս Մայքլ Շնայդերի ընտանիքում ։ Մեծացել է Ֆիլադելֆիայի Փենսիլվանիա նահանգի Բլյու Բելլ բնակավայրում, որտեղ նա ապրել է Սեմ Ցույից ընդամենը մեկ փողոց հեռու, որ հետ ծանոթացել է միջնակարգ դպրոցում։ Ավելի ուշ նրանք երկուսով հաճախել են Վիսսահիկովի ավագ դպրոց ։ Նա ունի գերմանական և ավստրիական ծագում հոր կողմից, բայց չի խոսում գերմաներեն  ։ Շնայդերը ունի մեծ քույր, ով դասական դաշնակահար է ։ Վիսսահիկովի դպրոցն ավարտելիս Շնայդերն ստացել է Valedictorian աստիճան ։ 2010 թվականին ավարտել է Եյլի համալսարանը (magna cum laude), որտեղ սովորել է մաթեմատիկա ու ներգրավվել  Phi Beta Kappa միությունում ։
Ըստ Business Insider-ի և SocialBlade-ի տվյալների՝ համարվում է, որ նա YouTube-ից ստանում է ավելի քան վեցանիշ գումար ։
Համագործակցություն Սեմ Ցույի հետ
Շնայդերը Սեմ Ցույի հետ համագործակցությունն սկսել է ավագ դպրոցից և շարունակել Եյլի համալսարանում սովորելու ողջ ընթացքում․ Շնայդերը համալսարան ընդունվել է մի տարի առաջ ։ Նա նկարահանել է հոլովակներ, որոնցում Ցույը կատարում է քավերներ և մեդլիներ, այնուհետև ստեղծել առցանց երաժշտական ​​շարք (College Musical) և օրիգինալ երգեր։
Նրանք լրատվամիջոցների ուշադրությունն արժանացել են Մայքլ Ջեքսոնի մեդլիի տեսագրությամբ ։ Այս տեսանյութը Շնայդերի KurtHugoSchneider YouTube-յան ալիքի իններորդ ամենաշատ դիտված տեսանյութն է (ավելի քան 34 միլիոն) ։ Այս մեդլին մեկն է այն մի քանի աշխատանքներից, որոնցում Շնայդերը, օգտագործելով հոլովակի խմբագրման տեխնիկան, ստեղծում է ա կապելլա կատարող մեկ մարդուց բաղկացած երգչախմբի պատրանք՝ Ցույի հետ կատարելով վոկալն ու բեք վոկալը, ներկայացնելով իր բազմաթիվ տարբերակներ ։ Նրանց մեդլի տեսահոլովակները Time ամսագրի կողմից նկարագրվել են որպես Glee-ի  և «Կլոնների հարձակումը» ֆիլմի համադրություն ։  Վիրուսային տեսանյութերը մի քանի անգամ հեռարձակվել են հեռուստատեսությամբ, ներառյալ  The Oprah Winfrey Show-ն  և The Ellen DeGeneres Show-ն   ։ 2011 թվականի փետրվարի 3-ին Շնայդերի տեսահոլովակը, որում Ցույը կատարում է Hold It Against Me երգը և նվագում դաշնամուր, իսկ Շնայդերը՝ հարվածային գործիքներ, հայտնվել է Բրիթնի Սփիրսի պաշտոնական կայքում ։
Նրանց տեսահոլովակների հայտնիությունն օգնել է, որ ստեղծվեն այլ նախագծեր ։ Ինքնուրույն նկարահանած «Քոլեջի մյուզիքլ։ Ֆիլմ» կինոնկարը, որ  հիմնված է իրենց առցանց երաժշտական շարքերի վրա, ավարտվին է հասցվել 2010 թվականի ամռանը և  թողարկվել սեպտեմբերի 3-ին ։ Ֆիլմի մի քանի կադրից դուրս տեսարաններ, որ նկարահանվել են Նիք Ուհասի կողմից, թողարկվել են ՅուԹուբում ։ 2010 թվականի սեպտեմբերից Շնայդերը և Ցույն սկսել են թողարկել նաև օրիգինալ երգերի տեսանյութեր, իսկ 2013 թվականի մայիսին թողարկվել է  Սեմ Ցույի դեբյուտային օրիգինալ ալբոմը` Make It Up :
Այլ աշխատանքներ
Նա նաև կատարել է Ջասթին Բիբերի "Beauty and the Beat" երգի քավերը Alex Goot-ի և Քրիսի Քոստանզայի հետ, OneRepublic-ի "Counting Stars" երգի քավերը , ինչպես նաև Դեմի Լովատոյի "Heart Attack" երգի քավերը Halocene-ի հետ ։
Համագործակցություն Կոկա Կոլայի հետ
2013 թվականին Շնայդերը և Կոկա Կոլան 2013 թվականի երկու սինգլների՝. դրանք են Քելվին Հարիսի "Feel So Close" և Of Monsters and Men-ի "Little Talks" երգերի քավերների համար ստեղծել են երաժշտական տեսահոլովակներ "The Sounds of AHH" արշավի համար։ Պրեմիերան կայացել է հունվարի 14-ին՝ FOX ալիքի American Idol նախագծի 13-րդ սեզոնի առաջին թողարկման ժամանակ։
Շնայդերի կողմից մշակված 2 նոր տարբերկաներում նա «նվագում» է միայն Կոկա Կոլայի շշերով, բաժակներով և տարաներով։ Բացի այդ, "Feels So Close" հոլովակում առկա է Սեմ Ցույի վոկալը, իսկ "Little Talks" երգը կատարվում է բիթբոքսեր Քեվին Օլուսոլայի ձայնակցմամբ ։
Սկավառակագրություն
Ներկայացվում է iTunes Store-ում թվային տարբերակով թողարկված սինգլների ցանկն է, որը ձայնագրվել են այլ արտիստների հետ, բացառությամբ Սեմ Ցույի։
Երաժշտական տեսահոլովակներ
Ցանկը ներառում է միայն սոլո տեղծագործությունների երաժշտական հոլովակները, Սեմ Ցույի օրիգինալներն ու այլ արտիստների հետ համագործակցություններն ընդգրկված չեն։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի պրոդյուսերներ Կատեգորիա:Եյլի համալսարանի շրջանավարտներ Կատեգորիա:Ամերիկացի երգիչներ Կատեգորիա:Ամերիկացի խմբագիրներ Կատեգորիա:Ամերիկացի դաշնակահարներ Կատեգորիա:Յություբերներ
Recuva
Recuva, անվճար ծրագիր, որը օգտատիրոջը տրամադրում է հզոր և պարզ օգտագործման մեջ գործիք կորած ֆայլերի վերականգնման համար։ Ծրագիրը ստեծվել է բրիտանական մասնավոր Piriform Limited-ը նկերության կոմից և գրվել է C++ ծրագրավորման լեզվով։
Դյուրակիր տարբերակ
Recuva Portable, ծրագրի հատուկ տարբերակ, որը նախատեսված է շարժական կրիչների համար։
Քննադատություն
2010 թվականի հուլիսին, ComputerBild ամսագրի կողմից անցկացված թեստավորման ժամանակ, Recuva-ի 1․36 տարբերակը զբաղեցրեց 5-րդ հորիզոնականը 6-ից ։
Գովազդ
Ի սկզբանե Recuva ծրագրի տեղադրման հետ մեկ տեղ տեղադրվում է ինքնաբերաբար տեղադրվում է Yahoo! Toolbar, որը օգտատերը կարող է անջատել։ Պաշտոնական կայքում գոյություն ունի «Recuva Slim» տարբերակը, որը իր մեջ չի ներառում Yahoo! Toolbar-ը։
Համակարգային պահանջներ
Ծրագիրը աշխատում է Microsoft Windows օպերացիոն համակարգի տարբերակների վրա՝ Windows 2000, Windows XP, Windows Vista, Windows 7, Windows 8 և Windows 8.1։
Արտաքին հղումներ
Կատեգորիա:Վինդոուզի ծրագրային ապահովում Կատեգորիա:Ծրագրային ապահովում Կատեգորիա:Համակարգային ծրագրեր Կատեգորիա:C++-ով գրված ծրագրեր
Չեկային գրքույկ
Չեկային գրքույկ կամ չեկագրքույկ (checkbook), բանկի կողմից հաճախորդին տրամադրված չեկերի բլանկներ, որոնք միավորված են գրքույկի տեսքով, հիմնականում 25 կամ 50 հատ։ Այն սովորաբար պատրաստվում է բանկի կողմից և տրվում է չեկային հաշվի սեփականատիրոջը (կազմակերպություն կամ ֆիզիկական անձ)։
Սահմանում
Ըստ Սովետական մեծ հանրագիտարանի՝ չեկային գրքույկը հաշվարկային կամ դրամական չեկերի բրոշյուրավորումն է։ Չեկային գրքույկը պատրաստվում և տրվում է կրեդիտային կարգով, որով վարվում է սեփականատիրոջ հաշիվը (կազմակերպություն կամ ֆիզիկական անձ) ։
Մի շարք տնտեսագետներ չեկային գրքույկը սահմանում են որպես թղթապանակ կամ ոչ մեծ գրքույկ, որը պարունակում է նախապես տպագրված փաստաթղթեր, որոնք թողարկվել են արժեթղթեր ունեցող անձանց հաշիվներն ստուգելու համար և օգտագործվում են ապրանքների կամ ծառայությունների դիմաց վճարելու համար։ Այն պարունակում է հաջորդաբար համարակալված չեկեր, որոնց հաշվի կրողները կարող են օգտագործել որպես պարտամուրհակ։ Չեկերը, որպես կանոն, նախապես տպագրվում են հաշվի տիրոջ անունով, հասցեով և նույնականացնող այլ տեղեկություններով։ Բացի այդ, յուրաքանչյուր չեկ ունի բանկային կոդ, հաշվի և չեկի համար ։
Չեկային գրքույկի ձև
Չեկային գրքույկը բաժանելով առանձին չեկերի՝ հաճախորդը կարող է հաշվից վերցնել իր անհրաժեշտ գումարը։ Այն կարող է վճարվել նաև առանց միջնորդի՝ այլ ֆիզիկական կամ իրավաբանական անձանց չեկերով։ Չեկագրքույկի չեկերը պատրաստվում են հատուկ թղթի վրա և համարակալվում։
Չեկային գրքույկի տեսակներ
Չեկային գրքույկը լինում է երկու տեսակի ՝
Չեկային գրքույկների պատմություն
Չեկերի և չեկային գրքույկների նախահայրերը բաբելոնյան բանկերի կավե փոքրիկ աղյուսակներն էին, որոնք օգտագործվում էին մ.թ.ա. VI դարից մինչև մ.թ.: Նմանատիպ աղյուսակներ կային Աքեմենյան տերությունում, Հին Հռոմում և Հին Հնդկաստանում ։
Բանկային քարտեր օգտագործող անկանխիկ վճարումների համակարգը (ստեղծված ԱՄՆ-ում 1940-1950-ական թվականներին «առևտրային բումի» ժամանակ), չնայած մեծ մասամբ փոխարինվել է չեկագրքույկների, այնուամենայնիվ, 2010-ական թվականներին չեկագրքույկների շնորհիվ դեռևս տարածված է եղել ԱՄՆ-ում. ԱՄՆ-ում այս գործիքն օգտագործել է քաղաքացիների մոտ 40%-ը ։
Ծանոթագրություններ
Կատեգորիա:Վարկ Կատեգորիա:Փաստաթղթեր Կատեգորիա:Բանկային գործ
KLM
KLM (Koninklijke Luchtvaart Maatschappij), Հոլանդական խոշոր ավիաընկերություն, որը հիմնադրվել է 1919 թվականին։ Ավիաընկերության գրասենյակը գտնվում է Ամստերդամում։
Պատմություն
Ամենահին ավիաընկերություններից է, որն ունի բնօրինակ անվանում։ KLM ավիաընկերությունը հիմնադրվել է 1919 թվականի հոկտեմբերի 7-ին։ Այժմ այս ավիաընկերությունն ամենահին ընկերությունն է աշխարհում, որը գործում է ծրագրված թռիչքներ։ 2004 թվականից նաև անվանվել է Air France-KLM։ Ընկերության գրասենյակը տեղակայված է Ամստերդամում։ Air France-ի միաձուլումը տեղի ունեցավ 2004 թվականին, որը հանգեցրել է Air France-KLM ավիաընկերությունների ստեղծմանը, թեև երկու ընկերություններն էլ թռչել են իրենց անուններով։
KLM-ն և նրա գործընկեր ավիաընկերությունները, թռչել են ավելի քան 360 քաղաքներում, 78 երկրներում և հինգ մայրցամաքներում։ KLM ավիաընկերությունը նաև զբաղվում է մարդկանց և ապրանքների տեղափոխմամբ։ KLM ավիաընկերությունը նաև թռչում է Ռուսաստանից դեպի՝ ԱՄՆ, Կանադա, Աֆրիկա և Հարավային Ամերիկա։ Բոլոր թռիչքները պատրաստված են Մոսկվայի և Սանկտ Պետերբուրգի օդակայաններում։ 2007 թվականին, ընկերությունը բաղկացած էր 30,118 աշխատակիցներից։
Երթուղային ցանցը
Ներքին չվերթներ
Թռիչքներ դեպի ԱՊՀ երկրներ
Միջազգային չվերթներ
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Մայամի շրջան (այլ կիրառումներ)
Մայամի շրջան անվանումը կարող է ունենալ հետևյալ կիրառումները․
Ռեսսետիչկա
եսսետիչկա (Рессетичка), գետ Ռուսաստանում, հոսում Բելորեցկի մարզում։ Գետաբերանը տեղակայված է Րեսսետա գետի աջ ափին 95 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Մոկրայա Իվիցա
Մոկրայա Իվիցա (Мокрая Ивица), գետ Ռուսաստանում, հոսում Բելորեցկի մարզում։ Գետաբերանը տեղակայված է Կորոչա գետի ձախ ափին 39 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<ref name=։
Արտաքին հղումներ
Կատեգորիա:Ռուսաստանի գետեր
Աշխարհականություն
Աշխարհականություն (secularism), կյանքի փիլիսոփայություն, աշխարհայացքի տեսակ, որոշակի մտածողություն ու կենսակերպ, պետական հաստատությունների և յուրաքանչյուր կրոնական ուղղության և կառույցի իրարից տարանջատման հայեցակարգ։ Աշխարհականությունը իրատեսական վերաբերմունք ու տեսակետ է այս աշխարհի, դրանում մարդու տեղի ու դերի վերաբերյալ։ Այս գործընթացը արևմտյան քաղաքակրթության մեջ սկիզբ է առել Վերածննդի դարաշրջանից և Ռեֆորմացիայից։ Հասարակական կյանքի տարբեր ոլորտներ ազատագրվում էին եկեղեցու, աստվածաբանության, ու կրոնական գաղափարախոսության վերահսկողությունից և ազդեցությունից։
Առաջացման պատճառներ
Այս աշխարհայացքի սկզբնավորման գործում(14-15-րդ դարեր) կարևոր դեր են խաղացել հավատի, կրոնական իդեալների և գիտության, արվեստի մեջ առաջացած հակասությունները, եկեղեցու հետ կապի թուլացումը և կրոնի հանդեպ քննադատական մոտեցման ձևավորումը ։ Ժամանակակից աշխարհականությունը իր ակունքներն է առնում անտիկ փիլիսոփաների (Էպիկուր և Մարկոս Ավրելիոս), միջնադարյան մուսուլման մտածողների (Իբն Ռուշդ) և Լուսավորության դարաշրջանի ներկայացուցիչների (Դենի Դիդրո, Վոլտեր, Թոմաս Ջեֆերսոն) աշխատություններից։Մյուս կարևոր հանգամանքը ֆեոդալական հասարակարգի խորտակումն էր և կապիտալիստական հասարակարգի առաջացումն ու սկզբնավորումը։
Քրիստոնեություն՝ աշխարհիկացման գործընթացի մի մաս
Իր հիմնադրման օրից քրիստոնեությունը ունեցել է հակասոցիալական և հակաաշխարհիկ բնույթ։ Քրիստոսը տարբեր առիթներով իր աշակերտների հետ զրույցում նշում է իր՝ այս աշխարհից չլինելը, դրան չպատկանելը՝ «որովհետև աշխարհից չեն, ինչպես ես էլ աշխարհից չեմ» (Հովհ․ ԺԷ 14) ։ Հենց սկզբնավորման պահից նկատելի էր քրիստոնյաների աշխարհամերժողական միտումը ։ Այս աշխարհն անընդունելի է քրիստոնյաների համար, քանի որ այն մերժեց Հիսուս Քրիստոսին։ Այս աշխարհը դիտվում է չարի և բացասականի մարմնավորում, և որի իշխանը սատանան է։ Այս աշխարհը, սոցիալական բարեկեցությունը մերժվում է հանուն այն աշխարհում հոգու երանության։
Աշխարհիկ հասարակություն
ժամանակակից հասարակության մեջ ժողովրդավարությունը աշխարհիկացման մի ձև է։ Դա պայմանավորված է կրոնի ազատությամբ։ Որոշ երկրներում կրոնական համոզմունքները էական դերակատարություն ունեն հասարակակակն շատ բնագավառներում (հատկապես իսլամադավան երկրներում)։ Աշխարհիկ հասարակության ձգտումները կարելի է բնութագրել որպես հասարակություն, որը
Տես նաև
Նիհիլիզմ, աթեիզմ
Արտաքին հղումներ
"Considering Secularism" Secularism 101: Religion, Society, and Politics SecularSites SSRC Blog on Secularism, Religion, and the Public Sphere
Կատեգորիա:Լուսավորության դարաշրջան Կատեգորիա:Աթեիզմ Կատեգորիա:Ագնոստիցիզմ Կատեգորիա:Կրոն և քաղաքականություն Կատեգորիա:Կրոն և հասարակություն Կատեգորիա:Քաղաքական փիլիսոփայություն Կատեգորիա:Ազատամտականություն Կատեգորիա:Նիդերլանդական ոսկեդար
Հայրենագիտություն
Հայրենագիտություն, գավառագիտություն, երկրի առանձին մասերի (բնակավայրի, մարզի, երկրամասի, հանրապետության) համակողմանի ուսումնասիրություն՝ գերազանցապես տեղական բնակչության և դպրոցականների ուժերով։ Հայրենագիտության զարգացման գործում կարևոր դեր են կատարում հայրենագիտական թանգարանները, որոնք ունեն գիտամեթոդական կենտրոնների ֆունկցիաներ և հավաքում, մշակում ու պահպանում են հայրենագիտական նյութերը։
Հայաստանում 1921 թվականին լուսավորության ժողովրդական կոմիսարիատին առընթեր ստեղծվեց կենտրոնական գավառագիտական բյուրո, հետագայում՝ նաև կամավոր ընկերություն։ Զարգացավ դպրոցական հայրենագիտությունը։ Հայրենագիտական աշխատանքները հանրապետությունում կոորդինացնելու նպատակով Հայկական աշխարհագրական ընկերությանը կից ստեղծվել է հայրենագիտական խորհուրդ (1958-ից)։ Հայրենագիտական դասական ուսումնասիրություններ են համարվում Ղևոնդ Ալիշանի Հայաստանի պատմաաշխարհագրական մարզերին վերաբերող աշխատությունները։
Գրականություն
Կատեգորիա:Համայնք Կատեգորիա:Մշակույթի պատմություն Կատեգորիա:Սոցիալական պատմություն
Կուլյաբի մարզ
Կուլյաբի մարզ (вилояти Кӯлоб), խորհրդային շրջանի մարզ Տաջիկստանի կազմում։ Առաջին անգամ կազմվել է 1939 թվականի հոկտեմբերի 27-ին, լուծարքի ենթարկվել 1955 թվականի օգոստոսի 28-ին, նորից կազմվել 1973 թվականի դեկտեմբերի 29-ին։ Գտնվում էր Տաջիկստանի ԽՍՀ-ի հարավում, սահմանակից է Աֆղանստանին։ Տարածությունը 13 հազար կմ2 է, բնակչությունը՝ 490 հազար (1979 թվական)։
Կուլյաբի մարզը բաժանվում էր 8 շրջանի, ունի 2 քաղաք, 6 քտա։ Կենտրոնը՝ Կուլյաբ։ Մարզի հյուսիսում երկրի արևելքում ձգվում են Խազրատիշոխ (4484մ), Վախշի (3141մ) և այլ լեռնաշղթաներ, որոնք իրարից բաժանված են գետահովիտներով և Պետրոս Առաջին ու Դարվազյան (Պամիրա-Դարվազյան լեռնային համակարգ) լեռնաշղթաների ճյուղավորումներն են։
Տարածքի զգալի մասին բնորոշ են բլրաշարաթմբային ռելիեֆի ձևերը։ Համեմատաբար հարթ տարածություններ կան մարզի հարավարևմտյան ցածրադիր մասում։ Օգտակար հանածոներից կան քարաղ, այրվող թերթաքարեր, ասբեստ, բազմամետաղեր, շինանյութեր։ Կլիման ցամաքային Է։ Հարավ-արևմտայան հարթավայրային տարածություններում հունվարի միջին ջերմաստիճանը 0 °C-ից —2 °C Է, հուլիսինը՝ 28—30 °C, նախալեռներում՝ համապատասխանաբար —2 °C-ից —4 °C, 20—24 °C։ Տարեկան տեղումները հարավ-արևմուտքում՝ առավել ցածրադիր մասում 200—400 մմ են, մնացած մասերում՝ 600—800 մմ։
Կատեգորիա:Տաջիկստանի ԽՍՀ-ի մարզեր Կատեգորիա:1939 հիմնադրումներ
Օրնուա լը Բուար
Օրնուա լը Բուար (Hornoy-le-Bourg), համայնք Ֆրանսիայի Պիկարդիա մարզի Սոմ գավառում :
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 30 կմ արևմուտք:
Տնտեսություն
2010 թվականին ուներ 989 աշխատունակ (15-64 տարեկան) բնակիչ, որոնցից ակտիվ էին 707-ը, իսկ ոչ ակտիվները` 282: Ակտիվության ցուցանիշը կազմում է 71,5 %: 707 աշխատունակ մարդկանցից աշխատել է 638 անձ (348 տղամարդ և 290 կին): Գործազուրկ են եղել 69 անձ (32 տղամարդ և 37 կին): 282 անաշխատունակներից 67-ը եղել են աշակերտներ կամ ուսանողներ, 99-ը` թոշակառուներ, իսկ 116-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Սովկինո (կինոթատրոն, Եկատերինբուրգ)
Սովկինո (Совкино́, մինչև հեղափոխությունը՝ «Լորանժ»), Եկատերինբուրգի առաջին կինոթատրոնը։
1909 թվականին (այլ տվյալներով՝ 1907 թվականին ) ֆրանսիացի Կայ Լորանժը Պ. Ի. Պևինի տանը բացել է Եկատերինբուրգում առաջին ստացիոնար կինոթատրոնը` «Լորանժը», որը 1913 թվականից հետո տեղափոխվել է սեփական տարածք, որը կառուցվել է Առևտրային ժողովի կողմից Գլխավոր և Վոզնեսենսկու պողոտաների խաչմերուկի հակառակ անկյունում ճարտարապետ Կ. Ա. Պոլկովի նախագծով ։
Այն մոդեռն ոճի շենք էր, անհրապույր, բայց ներսում հարմարավետ էր, ուներ բեմահարթակ, որտեղ հանդես էր գալիս նվագախումբը ։
Հեղափոխությունից հետո կինոթատրոնը սեփականաշնորհել է «Սովկինո» բաժնետիրական ընկերությունը։ Շինության մոտ էր գտնվում կոմերցիոն ժողովը, նախահեղափոխական տարիների հեղինակավոր կառույցներից մեկը, ապա՝ Հոկտեմբերյան հեղափոխության տունը, 1933 թվականից` Սվերդլովսկի երաժշտական կոմեդիայի թատրոնը։ 1962 թվականին երկու շենքերը կառուցվել են մեկ ապակե ճակատով կորպուսով (ճարտարապետ՝ Պյոտր Դեմինցև) ։
2006 թվականին միավորվել է «Սալյուտ» կինոթատրոնին ։
2007 թվականի հունիսի 6-ին կինոթատրոնը փակվել է՝ Սվերդլովսկի պետական ակադեմիական երաժշտական կոմեդիայի թատրոնի ղեկավարության որոշմամբ՝ թատրոնի տարածքն ընդլայնելու համար ։
Ծանոթագրություններ
Կատեգորիա:Եկատերինբուրգի կինոթատրոններ
Գիշերը քննությունից առաջ: Այժմ
«Գիշերը քննությունից առաջ։ Այժմ», ռեժիսոր Ֆաուստո Բրիցցիի իտալական երիտասարդական կատակերգություն։ Պրեմիերան կայացել է 2007 թվականի փետրվարի 14֊ին։ Ֆիլմը ստացել է տասնյակ պարգևներ (այդ թվում նաև TLR մրցանակը), իսկ ռեժիսորը ֆիլմի համար ստացել է արծաթյա ժապավեն՝ «Տարվա անձնավորություն» անվանակարգում։ Ի տարբերություն «Գիշերը քննությունից առաջ» ֆիլմի, որում ֆիլմի գործողությունները տեղի են ունենում 1989 թվականին, այս ֆիլմում գործողությունները տեղափոխվել են 2006 թվական։
Սյուժե
Լուկա Մոլինարրին պատրաստվում է ավարտական քննություններին։ Մի անգամ նա փողոցով քայլելիս բախվում է մարդկանց ամբոխի, որոնք սկսում են կռվել բարձերով։ Այնտեղ նա հանդիպում է Ազուրային և սիրահարվում է վերջինիս։ Նրանք սկսում են իրար հետ ժամանակ անց կացնել և քննություններն անցնում են երկրորդ պլան։ Ազուրան աշխատում էր դելֆինարիումում, և ահա մի անգամ նա առաջարկ է ստանում աշխատել այլ քաղաքում, ու նա ոչինչ չասելով Լուկային հեռանում է։ Բայց Լուկային հաջողվում է հանդիպել աղջկան գնացքում։ Լուկան այդ գիշերն անցկացնում է Ազուրայի հետ և նրա հետ գնում է ուրիշ քաղաք, բայց հաջորդ օրը նա պետք է վերադառնար Հռոմ, որեվհետև հենց այդ օրն էր նրա քննությունը։
Արտաքին հղումներ
Կատեգորիա:2007 ֆիլմեր Կատեգորիա:Իտալական կինոկատակերգություններ Կատեգորիա:Իտալերեն ֆիլմեր Կատեգորիա:Ֆիլմեր_դեռահասների_համար Կատեգորիա:Իտալական ֆիլմեր
Մայիսյան (այլ կիրառումներ)
Մայիսյան անվանումը կարող է ունենալ հետևյալ կիրառումները․
Նեժեգոլեկ
Նեժեգոլեկ (Нежеголек), գետ Ռուսաստանում, հոսում Բելորեցկի մարզում։ Գետաբերանը տեղակայված է Նեժեգոլ գետի ձախ ափին 58 կմ հեռավորության վրա։ Գետի երկարությունը 36 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Հայտածիչ նյութեր
Հայտածիչ նյութեր, քիմիական վերականգնիչներ, որոնք լուսակինոնյութերի լուսազգայուն շերտերի արծաթի հալոգենիդները վերականգնում են մինչև մետաղական արծաթ։
Ընդհանուր բնութագիր
Հայտածիչ նյութերը լուսանկարչական հայտածիչների հիմնական բաղադրիչներն են։ Որպես հայտածիչ նյութ օգտագործվում են այն միացությունները, որոնք ընտրողաբար վերականգնում են լուսազգայուն շերտի լուսակայված մասերի արծաթի հալոգենիդները, այսինքն՝ ապահովում են լուսակայված մասերի վերականգնման մեծ արագություն՝ չլուսակայվածների համեմատ։ Հակառակ դեպքում ստացված պատկերը կծածկվի համատարած լուսանկարչական փառով։
Ըստ քիմիական բնույթի՝ հայտածիչ նյութերը լինում են օրգանական (օրինակ՝ հիդրոքինոն) և անօրգանական (վանադիումի, երկարժեք երկաթի կոմպլեքս միացություններ)։ Առավել նշանակություն ունեն օրգանական հայտածիչ նյութեր, որոնց մոլեկուլում մտնում է խմբավորումը, որտեղ α1-ը և α2-ը -OH-, -NH2, - NHR, -NR2 խմբեր են (R-ը ալկիլ կամ այլ տեղակալիչ է), n-ը զրո կամ փոքր ամբողջ թիվ է, C-ն՝ ածխածնի ատոմ, A-ն՝ ածխածնի կամ ազոտի ատոմ։ Այս բանաձևից բացառություն է կազմում ֆևնիդոնը։
Արոմատիկ շարքի ածանցյալներից հայտածելու ունակություն ունեն միայն օրթո կամ պարադիրքերում երկու ակտիվ խումբ՝ -OH-, -NH2- պարունակող միացությունները։ Որոշ դեպքերում հայտածիչ նյութերի խառնուրդները ապահովում են առանձին բաղադրիչներով հայտածման արագությունների գումարից մեծ արագություն։ Այդ հատկությունը ընկած է խառը (մեթոլ-հիդրոքինոնային, ֆենիդոն-հիդրոքինոնային ևն) հայտածիչ նյութերի պատրաստման հիմքում։
Դրանք առանձին օգտագործվում են հիդրոքինոնը (կոնտրաստ), մեթոլը, ամիդոլը (մանրահատիկ) պարաֆենիլենդիամինը (մանրահատիկ), դիէթիլ-պարաֆենիլենդիամինը (գունավոր լուսանկարչություն), պարաամիդոֆենոլը (հայտածում է դանդաղ, բարձրորակ, առանց շղարշի) են։
Ինդիկատորի pK և տիտրման pT ցուցիչներ
pH-ի մեծությունների այն տիրույթը, որտեղ ինդիկատորը մեկ գույնից անցնում է մեկ այլ գույնի, կոչվում է ինդիկատորի գույնի անցման միջակայք։
Տիտրվող լուծույթի pH-ի այն օպտիմալ մեծությունը, որտեղ նկատվում է ինդիկատորի գույնի կտրուկ փոփոխություն և որը համարվում է տիտրման ավարտը (համարժեք կետը), կոչվում է ինդիկատորի տիտրման ցուցիչ և նշանակվում pT-ով։ Օրինակ, եթե ալկալու (NaOH,KOH) լուծույթին ավելացրել են 2-3 կաթիլ մեթիլ նարնջագույն, ապա այն գունավորվում է դեղին (նարնջագույն) գույնով, իսկ նույն լուծույթին թթվի լուծույթ ավելացնելիս (pH = 3,1-ի սահմաններում) այն կներկվի վարդագույն։ Իսկ եթե այդ նույն լուծույթին ավելացնենք ալկալու լուծույթ մինչև -4,4, ապա տիտրվող լուծույթը նորից կգունավորվի դեղին գույնով։ Այս տվյալներից կարելի է եզրակացնել, որ չեզոքացման ռեակցիայի վերջնակետը չի համընկնում ոչ միայն համարժեք կետին, այլև pH - 3,1-4,4 միջակայքում։ Դուրս բերենք այն բանաձևը, որի օգնությամբ կարելի է հաշվել ցանկացած ինդիկատորի գույնի անցման միջակայքի pH-ի մեծությունները։ Եթե ինդիկատորի դիսոցումը պատկերացնենք իոնաքրոմոֆորային տեսությամբ, ապա կստացվեն երկու հավասարակշռության հաստատուններ՝
Եթե ստացված երկու հաստատումները բազմապատկենք, կստանանք.
որտեղից՝
Քանի որ K-ն հաստատուն մեծություն է, ուրեմն [H+]-ի մեծությունը կախված է ինդիկատորի մոլեկուլային (չդիսոցված) և դիսոցված ձևերի խտությունների հարաբերությունից։
Փորձերը ցույց են տվել, որ սովորական անզեն աչքն ինդիկատորի մի գույնից մյուսին անցումը լավ գրանցում (տեսնում) է այն դեպքում, երբ այդ խտություններն իրարից տարբերվում են 10 անգամ։ Այսպիսով, կստանանք.
Որպեսզի ստանանք ջրածնական ցուցիչների արժեքները, պետք է երկու մեծություններն Էլ լոգարիթմել բացասական նշանով.
1.
Աշոտ Սիմոնյան
Աշոտ Ժորայի Սիմոնյան, Հայաստանի պետական գործիչ, Հայաստանի Արագածոտնի մարզպետ։
Աշխատանքային գործունեություն
Հայ Յեղափոխական Դաշնակցութիւն կուսակցության անդամ է։ Զինապարտ է։
Հայտածիչ նյութեր
Ինդիկատորի pK և տիտրման pT ցուցիչներ
2.
Աշոտ Սիմոնյան
Ընտանիք
Ամուսնացած է, ունի մեկ որդի։
Հայտածիչ նյութեր
Ինդիկատորի pK և տիտրման pT ցուցիչներ
Այսպիսով, ինդիկատորի գույնի փովտխության pH-ի մեծությունը տատանվում է pK_{Jnd}-1-ից մինչև pK_{Jnd}+1 սահմաններում։
Պատկերասրահ
Եթե ընդհանրացնենք մեկ բանաձևով, ապա ինդիկատորի գույնի անցման միջակայքի բանաձևը կընդունի հետևյալ տեսքը՝
Աշոտ Սիմոնյան
Արտաքին հղումներ
Կատեգորիա:ՀՊՏՀ շրջանավարտներ Կատեգորիա:Արագածոտնի մարզպետներ Կատեգորիա:Հայ պետական գործիչներ Կատեգորիա:Հայ տնտեսագետներ Կատեգորիա:Հայ քաղաքական գործիչներ
Հայտածիչ նյութեր
Պատկերասրահ
Օրինակ՝ ֆենոլֆթալեինի համար. ուրեմն գույնի անցման pH-ի փոփոխությունը կլինի.
Ռեդօքս ինդիկատորներ
Գոյություն ունեն օքսիդավերականգնման մի քանի դեպքեր, երբ համարժեք կետը որոշում են տիտրվող լուծույթի գույնով, օրինակ՝ պերմանգանատաչափության եղանակը։ Տիտրման մինչև համարժեքը KMnO_4-ի լուծույթի գույնն անգունանում է, իսկ համարժեք կետում արդեն վերջին կաթիլը չի անգունանում (լուծույթը ներկվում է բաց վարդագույն երանգով)։ Յոդաչափության եղանակի դեպքում, երբ տիտրումը կատարում են յոդի աշխատանքային լուծույթով կամ տիտրում են դուրս մղված յոդը, համարժեք կետը որոշում են օսլայի միջոցով (որպես ինդիկատոր), որը ազատ յոդի հետ առաջացնում է մուգ կապույտ գույն, իսկ վերականգնիչների առկայության դեպքում անգունանում է։
Այնպես, ինչպես չեզոքացման եղանակի ինդիկատորների գույնի փոփոխությունը նկատվում էր տիտրվող լուծույթի որոշակի pH-ի դեպքում, այստեղ էլ ռեդօքս համակարգերից շատերի պոտենցիալի մեծությունը կախված է ռեակցիայի միջավայրի pH-ից. ռեդօքս ինդիկատորը կարող է իր գույնն անմիջապես փոխել, եթե կտրուկ փոխվի միջավայրի pH-ը։ Ինդիկատորը կարող է ճիշտ ցուցմունք տալ միայն այն դեպքում, երբ նրա գույնի փոփոխությունը համընկնում է համարժեք կետի հետ, այսինքն առաջարկվող ինդիկատորը պետք է ռեակցիայի մեջ մտնի օքսիդավերականգնման համակարգի հետ՝ համարժեք կետին մոտ պայմաններում։
Գույների փոփոխությանը սովորական անզեն աչքով տեսանելի է (գրանցվում է) միայն այն դեպքում, երբ օքսիդացած և վերականգնված ձևերն իրարից մեծ են 10 անգամ։
Այն օքսիդավերականգնման ինդիկատորը, որի նորմալ օքսիդացման պոտենցիալը փոքր է +0.76 վոլտից, հազվագյուտ կիրառության ունի անալիտիկ որոշումների համար։ Բայց այն կարող են կիրառել, երր տիտրում են ուժեղ վերականգնիչները՝ Cr^{2+}, Ti^{3+} -ի աղերը։ Այս ինդիկատորների թերությանն այն Է, որ այն օքսիդացնող պոտենցիալը կախված է լուծույթի իոնական աժեքի մեծություններից։ Այդպիսի ինդիկատորներ են ինդիկոսուլֆոնային թթուները, ինդոֆենոլները և այլն։